Eligijus Jankauskas

Eligijus Jankauskas (g. 1998 m. birželio 22 d. Šiauliai) – Lietuvos futbolininkas.

Karjera 
Karjerą pradėjo gimtojo miesto komandoje, atstovavo „Šiaulių“ klubui. 2016 m. vasario mėn. tapo žinoma, kad klubas traukiasi iš čempionato.

2016 m. persikėlė į U. Utenį ir pirmoje sezono pusėje rungtyniavo šio klubo gretose. 

2016 m. birželio mėn. persikėlė į Marijampolės „Sūduvą“. Tapo vienu pagrindinių šios ekipos žaidėjų.

2017–2018 m. atstovavo „Žilinos“ klubui (Slovakija). 2018 m. nuomos pagrindais atsidūrė Michalovcės „Zemplín“ klube (Slovakija). 

2018 m. vasarą persikėlė į Čekiją, priklausė „Opavos“ klubui. Pagrindinėje sudėtyje nesužaidė nei minutės lygos rungtynėse.

2018 m. gruodžio mėn. pranešta, kad grįžta į Lietuvą.

FK Sūduva 
2019 m. sezone atstovavo „Sūduvos“ klubui. 2019 m. A lygoje sužaidė 19 rungtynių ir pelnė devynis įvarčius.

2020 m. sužaidė 17 mačų ir pelnė du įvarčius.

FK Panevėžys 
2020 m. gruodžio mėn. perėjo į „Panevėžio“ klubą. 
Rungtyniavo vienuoliktu numeriu pažymėtais marškinėliais.

2021 m. gegužės 7 d. rungtynėse prieš Gargždų „Bangą“ pasižymėjo įvarčiu. Galutinis rezultatas – rezultatyvios lygiosios 2:2.

2021 m. liepos 1 d. rungtynėse prieš DFK Dainava 72 min. gavo raudoną kortelę ir buvo pašalintas iš aikštės. Nors likę mažumoje, tačiau panevėžiečiai sugebėjo iškovoti pergalę rezultatu 2:1.

2021 m. rugpjūčio 26 d. rungtynėse prieš FK Kauno Žalgiris pasižymėjo įvarčiu ir svariai prisidėjo prie varžovų sutriuškinimo rezultatu 4:0.

FA Šiauliai 
2021 m. gruodžio mėn. tapo žinoma, kad žaidėjas keliasi į FA Šiauliai. Rungtyniavo septynioliktu numeriu pažymėtais marškinėliais.

2022 m. kovo 6 d. debiutavo Šiaulių FA gretose A lygos rungtynėse prieš „Sūduvos“ klubą, kurios baigėsi nulinėmis lygiosiomis.

2022 m. kovo 16 d. rungtynėse prieš „Jonavos“ klubą pasižymėjo pelnydamas įvartį. Šiauliečiai nugalėjo varžovus rezultatu 3-0 ir pasiekė istorinę pergalę A lygoje. Žaidėjas šiose rungtynėse spyrė vienuolikos metrų baudinį, tačiau „Jonavos“ klubo vartininkas Martynas Matuzas smūgį atrėmė.

2023 m. kovo 3 d. debiutavo A lygos rungtynėse prieš FK Riteriai. Tai buvo pirmsis 2023 m. sezono A lygos įvartis.

Statistika 
 A lygos statistika

Spalvų reikšmės: 
 Ekipa žaidė A lygoje;
 Pirmos lygos ekipa;

Pasiekimai 
 su „Sūduva“
 A lyga 
 čempionas: 2019 m.
 vicečempionas: 2020 m.
 LFF taurės laimėtojas: 2019 m.
 LFF Supertaurės laimėtojas: 2019 m.

 MŠK Žilina
 Slovakijos Čempionas: 2017 m.

 FK Panevėžys
 LFF taurės finalininkas: 2021 m.
 LFF Supertaurės laimėtojas: 2021 m.

Rinktinės 
 Jaunimo rinktinės
Žaidė įvairaus amžiaus jaunimo rinktinėse, U-21 rinktinėje. 

 Nacionalinė rinktinė
Vyr. treneriu tapus Valdui Ivanauskui, žaidė 2022 m. pasaulio futbolo čempionato atrankos C grupės rungtynėse prieš Šiaurės Airiją. 2021 m. rugsėjo 2 d. varžovai rezultatu 4:1 sutriuškino lietuvius. Tuo metu E. Jankauskas atstovavo „Panevėžio“ klubui.

Šaltiniai

Nuorodos 
 alyga.lt svetainė
 SOCCERWAY
 SOFASCORE
 FLASHSCORE
 Transfermarkt
 lietuvosfutbolas.lt
 Globalsportsarchive
 fksuduva.lt svetainė

Lietuvos futbolininkai